钦定古今图书集成/理学汇编/字学典/第051卷 > 《赵宧光金石林绪论》 > 《论书》
## 钦定古今图书集成/理学汇编/字学典/第051卷 > 《赵宧光金石林绪论》 > 《论书》

篆书之名，尤为浑乱。自周太史籀始立篆名，秦相效
作，谓之“小篆。”因秦书通行，遂以籀称大篆，亦已赘矣。
何乃无古无今，概呼作“篆”，可怪也已。籀而前，但可以
时代名，如古文、夏书、商书之类。籀而后，概呼作“篆”可
也。何也籀斯为后人趋步指归，莫能出其范围。即不
得遍讨古昔，聊识其可摹者如左：一曰古文，始于象
形，迄于夏商，代非一人，人非一体，但可作文字，未可
合篇章也。一曰雕戈文，雕虫篆刻，尚文之作，多不可
解，亦难以下笔。汉章或稍一见之，亦未甚一律也。一
曰籀篆，诅楚文，《锺鼎识》及《啸堂录》以至杨氏《书统》所
载，及古篆诸韵，取其合于许氏所取作籀书者采焉。
一曰大篆，石鼓文是也。一曰小篆，《峄山》《会稽》诸碑是
也。从此流传变而弱者一曰“缪篆”，唐宋元诸人如李
阳冰、僧梦英，以至我明程南云、李东阳，文氏父子是
也。变而传者曰“玉著篆”，如《胜国》《周伯琦》之类是也，任
笔成文。一曰飞白篆，貌隶骨，杂用古今之法，勉作草
篆，为器所使，自我作之，不得不然也。一曰刻符，秦汉
红文印章，用之在前。此“任”字略章者，玺书诸文皆是
也，一曰摹印。汉白文印用之后，此章不摄字者，六代
而下皆是也。以上十种，世俗通呼作篆，失之远矣。